30.ΑΠΟΦΑΣΙΣ ΥΠΟΥΡΓΩΝ ΕΘΝ. ΑΜΥΝΗΣ ΚΑΙ ΔΗΜΟΣΙΑΣ ΤΑΞΕΩΣ Αριθ. 111/4/17β της 7/31 Δεκ. 1975  (ΦΕΚ Β΄ 1583) Περί καθορισμού των αρμοδίων Υπηρεσιών των διαδικασιών και προϋποθέσεων χαρακτηρισμού και αποχαρακτηρισμού των Ανεξαρτήτων Ιδρυμάτων (ΑΙ). Έχοντες υπ’ όψει: Τας διατάξεις του άρθρ. 13 παρ. 3 του Ν.Δ. 17/1974 «περί Πολιτικής Σχεδιάσεως Εκτάκτου Ανάγκης» (ΠΣΕΑ), Φ-Α, 236, αποφασίζομεν: 1.Ως Ανεξάρτητα Ιδρύματα (ΑΙ) χαρακτηρίζονται, κατ’ εφαρμογήν της παρ. 3 του άρθρ. 13 του  ως άνω Ν.Δ. 17/1974, (ανωτ. αριθ. 27) αι Πολιτικαί Δυνάμεις αι συγκεντρούσαι τας ακολούθους προϋποθέσεις, ήτοι: α)Εάν απασχολήται εν αυταίς προσωπικόν άνω των 50 ατόμων γενικώς και  β)Εάν απασχολήται εν αυταίς προσωπικον άνω των 12 ατόμων, εφ’ όσον όμως αύται ήθελον κριθή ως ζωτικής δια το Έθνος σημασίας. 2.Ο Διευθυντής ή ο νόμιμος εκπρόσωπος εκάστου Οργανισμού, Νομικού Προσώπου Ιδιωτικού Δικαίου, Επιχειρήσεως ή Ιδρύματος πάσης φύσεως υποχρεούται όπως, εντός διμήνου από της ενάρξεως της λειτουργίας του, υποβάλη εις την κατά τόπον αρμοδίαν Υπηρεσίαν Πολιτικής Αμύνης (Αστυνομικήν Αρχήν) αίτησιν χαρακτηρισμού ως Ανεξαρτήτου Ιδρύματος. 3.Εκάστη Υπηρεσία Πολιτικής Αμύνης εις την περιφέρειαν της οποίας ήρξατο η λειτουργία τινός των ως άνω Οργανισμών ή Επιχειρήσεων, αυτεπαγγέλτως ή κατόπιν αιτήσεως του ενδιαφερομένου, αναφέρει ιεραρχικώς περί τούτου εις την προϊσταμένην Διοίκησιν Πολιτικής Αμύνης (ΔΠΑ), ήτις και εκδίδει έγγραφον διαταγήν ενεργείας λεπτομερούς ελέγχου του υπό χαρακτηρισμόν Οργανισμού, Νομικού Προσώπου Ιδιωτικού Δικαίου, Επιχειρήσεως ή Ιδρύματος πάσης φύσεως υπό της υπ’ αυτής συγκροτουμένης, ειδικής προς τούτο Επιτροπής. 4.Η εν προηγουμένη παραγράφω Επιτροπή απαρτίζεται εκ των κάτωθι: α)Του Διοικητού ή Υποδιοικητού του Τμήματος Πολιτικής Αμύνης ή Υποδιοικήσεως Πολιτικής Αμύνης, εις την περιφέρειαν του οποίου λειτουργεί ο Οργανισμός ή Επιχείρησις, ως προέδρου και  β)Του Διοικητού ή Υποδιοικητού του Πυροσβεστικού Σταθμού της περιοχής και εν ελλείψει τοιούτου του πλησιεστέρου προς την περιοχήν Πυροσβεστικού Σταθμού. γ)Του προϊσταμένου ή νομίμου αναπληρωτού τούτου της παρ’ εκάστη Νομαρχία Διευθύνσεως Τεχνικών Υπηρεσιών. Σελ. 370 Τεύχος 587- Σελ. 90 36.Ε.α.30 Πολιτική Επιστράτευση-Παλλαϊκή Άμυνα δ)Του προϊσταμένου ή νομίμου αναπληρωτού τούτου του Υγειονομικού Κέντρου της περιοχής ως μελών. 5.Η Επιτροπή αποφαίνεται κατά πλειοψηφίαν και εν ισοψηφία, υπερισχύει η ψήφος του προέδρου. 6.Η ως άνω Επιτροπή μετά επιτόπιον έλεγχον αποφαίνεται, εάν ο υπό χαρακτηρισμόν Οργανισμός ή Επιχείρησις πληροί ή ου τας, εν παρ. 1 της παρούσης προϋποθέσεις και δέον να χαρακτηρισθή ή μη ως Ανεξάρτητον Ίδρυμα, συντάσσουσα προς τούτο σχετικόν πρακτικόν εις διπλούν, όπερ υποβάλλει εις την αρμοδίαν Διοίκησιν Πολιτικής Αμύνης (ΔΠΑ). Το Πρακτικόν τούτο υποβάλλεται παρά της αρμοδίας ΔΠΑ ιεραρχικώς εις την Υπηρεσίαν Πολιτικής Σχεδιάσεως Εκτάκτου Ανάγκης Υπουργείου Δημοσίας Τάξεως (ΠΣΕΑ/ΥΔΤ). Εκάστη των καθ’ ιεραρχίαν Υπηρεσιών Πολιτικής Αμύνης (ΔΠΑ/ΑΔΠΑ) διατυπώνει ητιολογημένως την γνώμην της περί του χαρακτηρισμού ή μη του υπό κρίσιν Οργανισμού ή Επιχειρήσεως. 7.Η Υπηρεσία ΠΣΕΑ/ΥΔΤ επί τη βάσει του ανωτέρω πρακτικού και της γνώμης εκάστης των καθ’ ιεραρχίαν Υπηρεσιών Πολιτικής Αμύνης, εκδίδει την απόφασιν της χαρακτηρίζουσα ή μη τον Οργανισμόν ή την Επιχείρησιν, ως Ανεξάρρητον Ίδρυμα. Η εν τη προηγουμένη παραγράφω απόφασις κοινοποιείται μερίμνη: α)Της Υπηρεσίας ΠΣΕΑ/ Υπουργείου Δημοσίας Τάξεως προς το καθ’ ύλην Υπουργείον, την οικείαν Νομαρχίαν, την αρμόδιαν Ανωτέραν Διοίκησιν Πολιτικής Αμύνης (ΑΔΠΑ) και την αρμοδίαν ΔΠΑ. β)Της Διοικήσεως Πολιτικής Αμύνης (ΔΠΑ) προς τας υφισταμένας της υπηρεσίας Πολιτικής Αμύνης και τον ενδιαφερόμενον Οργανισμόν ή Επιχείρησιν. 8.Εις τους χαρακτηρισθέντας, ως Ανεξάρτητα Ιδρύματα, Οργανισμούς ή Επιχειρήσεις αποστέλλονται μερίμνη της αρμοδίας ΔΠΑ οδηγίαι «Οργανώσεις Ανεξαρτήτων Ιδρυμάτων» δια την βάσει αυτών οργάνωσίν των. 9.Ο αποχαρακτηρισμός Οργανισμών, ή Επιχειρήσεων, ως μη πληρούντων ήδη τας εν παρ. 1 της παρούσης προϋποθέσεις, ενεργείται δια της αυτής διαδικασίας χαρακτηρισμού τούτων. 10.Η ισχύς της παρούσης άρχεται από της δημοσιεύσεως της εις την Εφημερίδα της Κυβερνήσεως. 